Homo heidelbergensis

De Homo heidelbergensis (lat. för Heidelbargminsch) is en utstorvene Aart mank dat Geslecht vun de Minschen. He hett leevt vör 800.000 bit vör 150.000 Johren. He warrt ankeken as de Vörlöper vun den Neanderdaler un, unner Umstänn, vun den Homo sapiens. De Aart stimmt to'n Deel övereen mit den Neanderdaler, man ok mit den modernen Minschen un mit den Homo erectus. Fröher hett he den Naam vun den „Prä-Neanderdaler“ oder vun den „archaischen Homo sapiens“ harrt. Sien Naam Homo heidelbergensis hett he vun den düütschen Anthropologen Hermann Klaatsch kregen. Överresten vun den Homo heidelbergensis sünd funnen wurrn in Afrika, in Asien un ok in Europa. De Fraag is, of düsse Aart en Twuschenform is in de Evolutschoon vun den Minschen, oder of he in Afrika sik fudder entwickelt hett to den Homo sapiens un dor denn an de Stäe vun de annern Minschenaarden treden is. 

Ofschoonst dat Överresten gifft, de bit hen to 900.000 Johre oolt sünd un to de Homo heidelbergensis torekent weert, warrt doch annahmen, dat man sik bloß up de Överresten seker verlaten kann, de bit hen to 500.000 Johre oolt sünd. De öllern Överresten weert doch vun en Reeg vun Wetenschopplers betwiefelt.

De Homo rhodensiensis warrt ok to düsse Aart torekent. 

Fundsteden binnen EuropaFundoortJohrTied FossilUpdeckerPetralona1960unbekanntunbekanntAragounbekanntunbekanntHenry de LumleyHeidelbarg1907600.000 JohreDaniel HartmannSiera de Atapuerca1993350.000 JohreunbekanntBoxgrove1994 500.000 JohreRoger PedersonGran Dolina1994 800.000 JohreunbekanntCeprano1994 max 900.000 Johreunbekannt

250px|thumb|right|Unnerkeven vun Homo heidelbergensis. Funnen in Mauer.

 Weblenken 

Kategorie:Minschen
Kategorie:Paläoanthropologie
Kategorie:Pleistozän